Curiosity (amûra kefşê)
Curiosity, amûra kefşê ya Marsê ye ku bi mezinahiya otomobîlekî ye û ji bo keşfkirina Kratera Gale ya Marsê wekî beşek ji mîsyona Laboratoriya Zanistî ya Marsê (MSL) ya NASAyê hatiye çêkirin. Curiosity ji Cape Canaveral (CCAFS) di 26ê mijdara sala 2011an de, saet 15:02:00 UTCyê de hatiye şandin û di 6ê tebaxa sala 2012an, saet di 05:17:57 UTC de, li Aeolis Palus di hundirê Kratera Galeyê ya Marsê de daketiye ser rûyê Marsê.

Armancên amûra kefşê vekolînek li ser avhewa û erdnasî ya Marsê, nirxandina ku cîhê qada bijartî li hundurê Kratera Gale ti carî şert û mercên hawîrdorê yên guncan ji bo jiyana mîkrobial peyda kiriye (tevî lêkolîna rola avê) û lêkolînên jîngeha gerstêrkan di amadekirina keşifkirina mirovan de hene.

Di 6ê tebaxa sala 2022an de, kurtasî ya berfireh a serkevtinên ku ji hêla Curiosity ve di deh salên dawî de pêk hatiye, hate ragihandin. Curiosity  hêj jî kar dike û ji 19ê îlona sala 2022an vir ve, Curiosity 3598 sol (3696 roj bi tevahî; 10 sal, 44 roj) ji dema daketina xwe ve li Marsê çalak e.

Erk û armanca Curiosity
Armancên ku ji hêla Bernameya Lêgerîna Marsê ve hatiye destnîşan kirin, armancên zanistî yên sereke yên mîsyona MSL ev e ku were destnîşankirin ka Mars dikare piştgirîya jiyanê bike an na. Li gel van yekan destnîşankirina rola avê û lêkolîna avhewa û erdnasiya Marsê ye.

Erk û encamên vî kefşê ya din jî ev e ku ji bo çûyîna mirovî ya Marsê lêkolîn bê kirin. Ji bo beşdarbûna van armancan, heşt armancên zanistî yên sereke yên MSLê ku hene ev in:

Biyolojî
 Kifşkirin a xweza û envantera pêkhateyên karbonê yên organîk.
 Vekolîna blokên avakirina kîmyewî yên jiyanê wekî karbon, hîdrojen, nîtrojen, oksîjen, fosfor û sulfur.
 Taybetmendiyên dibe ku bandorên pêvajoyên biyolojîkî (biosignatures û biomolecules) temsîl bikin bêne naskirin.

Erdnasî û jeokîmya
 Lêkolîna li ser pêkhateya kîmyewî, îzotopîk û mînerolojî ya rûberê Marsê û materyalên erdnasî yên nêzî rûyê Marsê.
 Pêvajoyên pêkhatina kevir û axê û şirovekirina guherandine.

Pêvajoya gerstêrkê
 Pêvajoyên pêşveçûna atmosfera Marsê ya demdirêj (yan jî 4 mîlyar sal) binirxînin.
 Diyarkirina rewşa heyiya belavkirina gerîdeya av û karbondîoksîtê.

Radyasona rûyê Marsê
 Karkterîzekirina radyasyonên galaktîk û kozmîk, rûdanên protonên rojê û neutronên duyemîn jî spektruma berfireh a radyasyonên rûxê.

Çavkanî

Amûrên NASA yên kefşê